Μικέλ Αρτέτα

Ο **Μικέλ Αρτέτα** (*Mikel Arteta Amatriain*, 26 Μαρτίου 1982) είναι Ισπανός πρώην ποδοσφαιριστής και νυν προπονητής στην Άρσεναλ.

## Καριέρα
Ο Αρτέτα γεννήθηκε στις 26 Μαρτίου του 1982 στην πόλη Σαν Σεμπαστιάν στην Ισπανία. Ξεκίνησε την καριέρα του από τα μικρά τμήματα της Μπαρτσελόνα στη ηλικία των 15 ετών, απέτυχε όμως να ενταθεί στην πρώτη ομάδα της Μπαρτσελόνα, και έτσι πήγε δανεικός στην Παρί Σεν Ζερμέν το 2000. Εκεί κατάφερε, στα 2 χρόνια που αγωνίστηκε, να έχει 31 συμμετοχές και 2 γκολ. Το γεγονός αυτό τον οδήγησε σε μια καλή μεταγραφή στην Σκωτσέζικη Ρέιντζερς Γλασκώβης το 2002. Την πρώτη του σεζόν κατέκτησε όλους τους εγχώριους τίτλους στην Σκωτία μια και πήρε το πρωτάθλημα, το κύπελλο και το λίγκ κάπ, μετά από δύο καλές χρονιές για τον ίδιο στην Σκωτία (50 συμμετοχές και 12 γκολ). Ο Ισπανός γύρισε στην πατρίδα του για να αγωνιστεί στην Ρεάλ Σοσιεδάδ, όπου είχε 15 συμμετοχές και 1 γκολ. Η επόμενη χρονιά (2005) τον βρίσκει δανεικό στην Έβερτον που είχε κερδίσει την συμμετοχή της στα προκριματικά του Τσάμπιονς Λίγκ. Η Έβερτον δεν κάνει την καλύτερη χρονιά της, αλλά βρίσκει στο πρόσωπο του Μικέλ Αρτέτα τον ηγέτη που έψαχνε. Έτσι την επόμενη χρονιά η Έβερτον χρησιμοποιεί τη ρήτρα αγοράς και αποκτά τον Αρτέτα, που, παρά τα αρκετά μεταγραφικά σενάρια, στα οποία έχει εμπλακεί το όνομα του, παραμένει εως τον Αυγουστο του 2011 στην Έβερτον. Στις 31 Αυγούστου 2011, την τελευταία μέρα της καλοκαιρινής μεταγραφικής περιόδου, μεταγράφεται στην Άρσεναλ έναντι 10 εκατομυρίων λιρών, στην οποία έμεινε μέχρι το 2016, όταν και απεσύρθη από την ενεργό δράση.

## Εθνικες ομάδες
Ο Αρτέτα έχει αγωνιστεί με τις μικρές ομάδες της εθνικής Ισπανίας, με την Εθνική ελπίδων έχει αγωνιστεί 12 φορές και σκόραρε 2 γκολ.Δεν έχει κληθεί ακόμα στην Εθνική αντρών της Ισπάνίας.Σύντομα θα είναι νόμιμο να αγωνιστεί με την Εθνική ομάδα της Αγγλίας σύμφωνα με τους κανόνες που έχει θεσπίσει η ΦΙΦΑ. Τον Οκτώβριο του 2008 οπαδοί της Έβερτον ξεκίνησαν μια καμπάνια για να κληθεί ο Αρτέτα από την Εθνική ομάδα της Αγγλίας όταν αυτό γίνει νόμιμο. Ο Αρτέτα δήλωνε εως το 2010 ότι ελπίζει ακόμα σε κλήση από την Εθνική ομάδα της Ισπανίας.Τον Αυγουστο του 2010 προφανώς απογοητευμένος από την στάση των εκλεκτόρων της Εθνικής Ισπανίας δήλωσε ότι αν ερχόταν πρόταση να αγωνιστεί με την Εθνική Αγγλίας θα το σκεφτόταν πλέον πολυ σοβαρά.

## Προσωπική ζωή
Είναι νυμφευμένος με την ηθοποιό και μοντέλο Λορένα Μπερνάλ με την οποία έχουν αποκτήσει τρεις γιους: τον Γκάμπριελ (στις 8 Ιουνίου 2009), τον Ντανιέλ (στις 27 Ιουνίου 2012) και τον Όλιβερ (στις 2 Ιουνίου 2015).
Αν και το ζευγάρι είχε ήδη αποκτήσει παιδί από το 2009, επίσημα ο γάμος τους *(πολιτικός γάμος)* έγινε στις 17 Ιουλίου 2010 στη Μαγιόρκα.

## Τίτλοι
* Πρωταθλητής Ευρώπης κάτω των 16 ετών με την Ισπανία
* Πρωταθλητής Σκωτίας 2003 με τους Ρέιντζερς Γλασκώβης
* Κυπελλούχος Σκωτίας 2003 με τους Ρέιντζερς Γλασκώβης
* Λιγκ Καπ Σκωτίας 2003 με τους Ρέιντζερς Γλασκώβης
* Κύπελλο Αγγλίας 2014 με την Άρσεναλ
* Κομιούνιτι Σιλντ 2014 με την Άρσεναλ
* Κύπελλο Αγγλίας 2015 με την Άρσεναλ
* Κομιούνιτι Σιλντ 2015 με την Άρσεναλ

## Παραπομπές


Κατηγορία:Μέσοι ποδοσφαιριστές
Κατηγορία:Ισπανοί ποδοσφαιριστές
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Έβερτον
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ρέιντζερς Γλασκώβης
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Ρεάλ Σοσιεδάδ
Κατηγορία:Ποδοσφαιριστές Εθνικής Ισπανίας Κ16
Κατηγορία:Ποδοσφαιριστές Εθνικής Ισπανίας Κ17
Κατηγορία:Ποδοσφαιριστές Εθνικής Ισπανίας Κ18
Κατηγορία:Βάσκοι ποδοσφαιριστές
Κατηγορία:Ποδοσφαιριστές Εθνικής Ισπανίας Κ21
Κατηγορία:Προπονητές της Πρέμιερ Λιγκ
Κατηγορία:Προπονητές ποδοσφαίρου Άρσεναλ
Κατηγορία:Ισπανοί προπονητές ποδοσφαίρου
Κατηγορία:Ισπανοί προπονητές ποδοσφαίρου στο εξωτερικό